‎ความรักอันไร้ซึ่งเงื่อนไข
‎ศรัทธาชั่วกาลปาวสาน
‎และอำนาจครอบงำกาย ใจ ‎และจิตวิญญาณของผู้คน
‎คุณครอบครองทั้งหมดนี้ได้นะ
‎เพียงปฏิบัติตามคัมภีร์เล่มนี้
‎ซึ่งอัดแน่นไปด้วยกลยุทธ์ ‎ที่บรรดาเจ้าลัทธิไฟแรงใช้
‎เพื่อพลิกชีวิตตนเองจาก ‎ปุถุชนผู้ต้อยต่ำเป็นพระเจ้าบนโลกมนุษย์
‎(ชาร์ลส์ แมนสัน ‎สร้างมูลนิธิของตัวเอง)
‎(จิม โจนส์ ‎ขยายกลุ่มผู้ติดตาม)
‎(ไฮมี โกเมซ ‎เปลี่ยนแปลงความคิดจิตใจ)
‎(มาร์แชล แอปเปิ้ลไวท์ ‎สัญญาสู่ความเป็นนิรันดร์)
‎แต่โปรดปฏิบัติตามด้วยความระมัดระวัง ‎มิฉะนั้นหายนะจะบังเกิด
‎พร้อมช่วยเหลือผู้ตกทุกข์หรือยัง
‎(เส้นทางสู่เจ้าลัทธิ)
‎ว่าแต่ลัทธิคืออะไร
‎ลัทธิคือกลุ่มคนที่มีศูนย์กลางเป็น
‎บุคคลผู้แพรวพราวที่ครองอำนาจเบ็ดเสร็จ
‎กลุ่มเหล่านี้มักประกอบด้วย ‎การควบคุมจิตใจ
‎และกดขี่เสรีภาพทางความคิด
‎และแทบทุกกรณีจะลงเอยด้วย ‎การนองเลือดและความตาย
‎แต่สิ่งที่ลัทธิมอบให้คนเราจริงๆ ก็คือ ‎โอกาสในการเป็นส่วนหนึ่ง
‎ธรรมชาติของมนุษย์ ‎ย่อมต้องอยากหาคำตอบได้ง่ายๆ
‎อยากเป็นส่วนหนึ่งของสิ่งที่ยิ่งใหญ่กว่าชีวิต
‎ฉันไม่เคยคิดว่าตัวจะเข้าลัทธิไหน
‎แต่มันน่าสนใจมาก
‎เรากำลังทำให้โลกใบนี้ดีขึ้นกว่าแต่ก่อน
‎หลายครั้งเราล้วนตกอยู่ในสภาวะ
‎ที่เราหลงทางและรู้สึกอ่อนแอ
‎เจ้าลัทธิเก่งๆ จะเข้าหาเรา ‎และเอ่ยว่า "ฉันมีทางออกให้นะ"
‎เพียงทำตามคัมภีร์เล่มนี้
‎คุณก็สามารถฉวยความอ่อนแอของมนุษย์
‎มาหาประโยชน์ใส่ตัวคุณได้เช่นกัน
‎มันคือการพูดในสิ่งที่คนอยากฟัง
‎และมองคนเราเป็นเครื่องจักรเล็กๆ
‎พวกเขาแค่ต้องหาปุ่มที่ต้องกดให้เจอ
‎หากุศโลบายมาจูงใจ ‎ให้เราทำสิ่งที่พวกเจ้าลัทธิต้องการ
‎แต่ก่อนจะพลิกชีวิตผู้อื่นได้
‎คุณต้องอุปโลกน์ตัวเองขึ้นมาใหม่ก่อน
‎ซึ่งไม่มีใครเชี่ยวเรื่องนี้ไปกว่า ‎ชาร์ลส์ แมนสันแล้ว
‎โจรกระจอกและนักดนตรีโฟล์กร็อกที่ไม่รุ่ง
‎(ดาราสาวและเพื่อนสี่รายดับเซ่นพิธี)
‎ที่ก้าวขึ้นมาเป็นตำนานแบบไม่เหมือนใคร
‎(ชาร์ลส์ แมนสัน)
‎ผมรู้ว่าคุณกลัวอะไร
‎ผมอ่านใจคุณทะลุปรุโปร่ง
‎นี่คือใบหน้าของชาร์ลส์ แมนสัน ที่โลกได้ประจักษ์
‎ตอนเข้าฟังการพิจารณาคดีฆาตกรรม
‎หนึ่งปีก่อนหน้านั้น
‎เขากระตุ้นให้สาวกออกสังหารโหด
‎- รู้สึกยังไงกับเหตุการณ์นี้ไหม ‎- รู้สึกเหรอ
‎รู้สึกดีไปหมด
‎เรื่องหนึ่งที่คุณปฏิเสธไม่ได้
‎ชายคนนี้ใช้ความสามารถของตนเองอย่างเต็มที่
‎เขาเป็นนักแสดงและชอบแสดงบทนี้
‎เขาอินกับบทจนถลำลึกลงไป ‎ชนิดที่ใครก็คาดไม่ถึง
‎พร้อมตามรอยชาร์ลีสู่การเป็นตำนานหรือยัง
‎เริ่มจากการเรียงลำดับความสำคัญให้ถูกก่อนเลย
‎(กลยุทธ์ ‎รับใช้โองการศักดิ์สิทธิ์ของคุณ)
‎คุณเป็นเจ้าลัทธิไม่ได้นะถ้าดันพูดว่า
‎"นี่ ผมก็เหมือนพวกคุณนั่นแหละ"
‎เจ้าลัทธิที่รุ่งที่สุดจะอ้างว่า
‎หรือบางครั้งก็เชื่อว่า
‎เขามีคุณสมบัติพิเศษ
‎หรือพูดง่ายๆ ก็คือ…
‎เจ้าลัทธิทุกคน
‎เป็นโรคหลงตัวเอง
‎พวกเขาไม่สนใครนอกจากตัวเอง
‎เดี๋ยวผมจะให้ดูตัวอย่าง
‎ยอดกูรูเกิดมาเพื่อเป็นที่หนึ่งเท่านั้น
‎ตอนเด็กๆ จิม โจนส์ ผู้ก่อตั้งลัทธิโบสถ์มวลชน ‎จะสั่งให้ลูกพี่ลูกน้องเชื่อฟัง
‎ถ้าใครไม่ทำตาม ก็จะถูกไม้เรียวฟาด
‎เมื่อโชโก อาซาฮาระ ‎ผู้นำโอมชินริเกียวในอนาคต
‎เข้าโรงเรียนสอนคนตาบอดของญี่ปุ่น
‎เขาหาเงินใช้จากการรีดไถเพื่อนนักเรียน
‎บังคับให้พวกเขาจ่ายค่าคุ้มครอง
‎ส่วนศาสนาจารย์มูนซอนมยอง ‎ก็อ้างว่าในวันอีสเตอร์
‎ตอนที่เขาอายุ 16
‎พระเยซูมาปรากฏกายต่อหน้าเขา ‎และแจ้งว่าเขาคือพระเมสสิยาห์คนใหม่
‎ซึ่งมีหน้าที่สานต่อภารกิจที่ยังค้างคา
‎แต่พระเยซูไม่ได้สนใจ ‎หนุ่มน้อยชาร์ลี แมนสันระดับนั้น
‎แมนสันเป็นเด็กที่ไม่มีใครต้องการ
‎เขาเกิดในซินซินเนติ ไม่มีพ่อ ‎และมีแม่ที่ออกนอกลู่นอกทาง
‎ตอนที่เขายังเตาะแตะ
‎แม่กับน้าของเขาถูกจับข้อหาโจรกรรม
‎และส่งไปทัณฑสถานรัฐเวสต์เวอร์จิเนีย
‎ลุงกับป้าเลยรับเขามาเลี้ยง ‎ที่แม็กเมเคน เวสต์เวอร์จิเนีย
‎เมืองที่ไกลปืนเที่ยงเสียยิ่งกว่าอะไร
‎และที่นั่นเอง โชคชะตาของ ‎แมนสันเริ่มก่อตัวเป็นรูปเป็นร่าง
‎ชาร์ลีเพิ่งจะห้าขวบ
‎ตอนย้ายมาอยู่บ้านญาติ
‎แต่เขาก็เป็นเด็กที่คิดถึงแต่ตัวเองแล้ว
‎เพราะเป็นเด็กใหม่ หนูน้อยชาร์ลี ‎เลยตกเป็นเป้าของการรังแก
‎แมนสันปรารถนาจะล้างแค้น
‎แต่เขาตัวเล็กเกินกว่าจะฉายเดี่ยว
‎เขาเลยหันไปพึ่งพรสวรรค์ของตนเอง
‎นั่นคือการโน้มน้าวใจคน
‎หาคนใจดีมารับฟังและใช้วาทศิลป์
‎ไม่กี่วันต่อมา
‎เพื่อนใหม่ของชาร์ลีก็ออกล้างแค้นแทน
‎พอครูใหญ่เรียกพบทุกคน
‎เด็กหญิงอ้างว่าชาร์ลีเป็นคนบงการ
‎ชาร์ลีปฏิเสธ
‎แบบตีบทแตก
‎แมนสันรอดตัวไปง่ายๆ แบบนั้นเลย
‎เขาได้สร้างชื่อเป็นจอมเกเร
‎ส่วนผู้สมรู้ร่วมคิดก็รับกรรมไป
‎การหาพลังของคุณให้เจอเป็นจุดเริ่มต้นที่ดี
‎แต่การจะเป็นเจ้าลัทธิให้ได้นั้น
‎คุณต้องมีอะไรมากกว่าแค่วิธีคิดที่เหมาะสม
‎คุณต้องคิดค้นระบบความเชื่อที่ไม่เหมือนใคร
‎โดยมีตัวคุณเป็นศูนย์กลาง
‎และอย่ากลัวที่จะคิดนอกกรอบ
‎(กลยุทธ์ ‎บันทึกคำสอนของคุณ)
‎ลัทธิมีด้วยกันหลายประเภท
‎ทั้งลัทธิทางศาสนา
‎พระอาณาจักรจงมาถึง ‎ขอให้ทุกสิ่งเป็นไปตามน้ำพระทัย
‎และอีกประเภทที่มีเยอะมากคือ ‎ลัทธิเพื่อการพัฒนาตนเอง
‎ลัทธิแห่งความสำเร็จ ‎ที่พูดถึงแต่ความสำเร็จอย่างเดียว
‎อย่างเช่นลัทธินิวเอจที่ว่าด้วยจิตวิญญาณ
‎และลัทธิที่ไม่ได้จำเป็นว่า
‎คุณจะศรัทธาในคำสอน
‎แต่คุณศรัทธาในตัวบุคคลมากกว่า
‎ไม่ว่าคุณจะทุ่มไปในทางไหน
‎คุณต้องสื่อสารความจริง ‎ในแบบฉบับคุณอย่างมั่นใจ
‎เจ้าลัทธิใช้จุดยืนอะไรก็ได้ ‎ที่จะใช้แล้วจะเป็นประโยชน์กับเขา
‎แค่หาความจริงสักเสี้ยวให้เจอ
‎และกล่อมให้ตัวเองเชื่อสนิทใจ
‎แต่ไม่ต้องไปคาดหวังให้ ‎หลักการของคุณเป๊ะในชั่วข้ามคืน
‎คุณอาจจะต้องไปหาที่เงียบๆ ให้ได้อยู่กับตัวเอง
‎เพื่อขบคิด
‎อย่างลึกซึ้ง
‎แมนสันเจอสถานที่ลบลี้ที่เหมาะสุดๆ ที่นี่
‎ชาร์ลีเข้าซังเตเพราะไปขโมยรถ
‎และชาร์ลีก็ใช้เวลาได้อย่างคุ้มค่า
‎เขามีพื้นที่ที่เหมาะแก่การเรียนรู้ ‎และเขาก็เป็นเหมือนฟองน้ำ
‎เขาฟังพวกแมงดาในคุก ‎และคนพวกนี้กลายเป็นไอดอลของเขา
‎คนพวกนี้มีเรื่องเด็ดๆ มาสอน
‎แต่ก็มีแหล่งเรียนรู้อื่นอีกด้วย
‎ก็คือห้องสมุดของเรือนจำ
‎ขณะอยู่หลังลูกกรง
‎แมนสันสำรวจวิธีค้นหาจิตวิญญาณจากทุกสำนัก
‎เขาศึกษาคำสอนของพระพุทธเจ้า…
‎คำสอนของคริสเตียนผู้บังเกิดใหม่
‎สังสารวัฏของฮินดู
‎และปรัชญาแขนงใหม่ ‎ที่มุ่งปลดล็อกศักยภาพของมนุษย์
‎ไซแอนโทโลจี
‎เขาเลือกหยิบเนื้อเพลงของวงโปรด ‎ลงไปในคำสอน
‎เดอะบีเทิลส์
‎ที่กำลังดังเป็นพลุแตก
‎และข้อความจากนิยายเล่มโปรด ‎"เขามาจากดาวอังคาร"
‎ซึ่งว่าด้วยมนุษย์ต่างดาวพลังจิต ‎ผู้สถาปนาศาสนาของตนขึ้นมา
‎ส่วนผสมจับฉ่ายอะนะ ‎แต่สำหรับชาร์ลีแล้ว
‎นี่คือหนทางสู่การตรัสรู้ของเขา
‎และสำหรับวัตถุดิบอย่างสุดท้ายนั้น
‎ก็มีที่มาเหนือความคาดหมายยิ่งกว่านี้อีก
‎ถ้าอยากมัดใจคนในพริบตา
‎ก็จงทำตัวอย่างลูกหมา
‎แสดงออกมาให้เห็นว่า ‎คุณสนใจในตัวผู้อื่นอย่างแท้จริง
‎คลาสยอดฮิตในเรือนจำทั่วอเมริกา
‎คือ "วิธีชนะมิตรและจูงใจคน" ‎ของเดล คาร์เนกี้
‎ฮิตชนิดที่ว่าในเรือนจำใหญ่ๆ ‎ทุกแห่งของอเมริกา
‎ผู้ต้องขังถึงกับลงชื่อต่อคิวเข้าเรียน
‎แมนสันเป็นแฟนตัวยง
‎คอร์สนี้ตรงกับทุกอย่างในหัวเขา ‎ทำให้ชีวิตเป็นเรื่องตื่นเต้น และอวดให้โลกเห็น
‎และชมคนอื่นว่าแสนวิเศษ
‎คาร์เนกี้ยังมีเคล็ดลับดีๆ อีก
‎เช่น ปล่อยให้ผู้อื่นพูดไป
‎ทำให้เขารู้สึกว่าตัวเองสำคัญ
‎เอ่ยชื่อเขาบ่อยๆ เพราะใครๆ ก็ชอบถูกเรียก
‎ต่อให้คุณไม่เห็นด้วย ‎ก็อย่าไปบอกว่าเขาผิดเชียว
‎ถามไปเรื่อยๆ ก็พอ
‎และทำให้เขาคิดว่า ‎ไอเดียของคุณคือไอเดียของเขา
‎จะเทคนิคการขาย
‎หรือการปั่นหัว
‎สำหรับว่าที่เจ้าลัทธิไฟแรง ก็เหมือนกันนั่นแหละ
‎(วิธีชนะสาวกและจูงจมูกคน)
‎นี่คือวิธีที่จะทำให้คนอื่นมาชอบคุณ
‎เดล คาร์เนกี้ใช้แล้วได้ผล
‎ชาร์ลี แมนสันใช้แล้วก็ได้ผล
‎ด้วยความช่วยเหลือของสุดยอดนักขาย
‎แมนสันจึงได้ร้อยเรียงคำสอนที่ไม่เหมือนใคร
‎แต่ในการจะกระตุ้นให้ผู้คนสนใจสุดๆ
‎คุณต้องใช้ทักษะสักหน่อย
‎ให้คัมภีร์แนะนำคุณเอง
‎(กลยุทธ์ ‎ประดิษฐ์ภาพลักษณ์)
‎ไม่มีใครเกิดมาเป็นสุดยอดเจ้าลัทธิได้เลย ‎ต้องฝึกกันทั้งนั้น
‎และภาพลักษณ์ที่คุณนำเสนอนั่นแหละ ‎สร้างความแตกต่างได้
‎เจ้าลัทธิหากินกับภาพลักษณ์ ‎สิ่งสำคัญคือต้องทำให้คนประทับใจ
‎คุณต้องแสดงให้เห็นว่า ‎คุณทำในสิ่งที่ไม่มีใครทำได้
‎ลองผิดลองถูกดูบ้างก็ไม่เสียหาย
‎คล้ายๆ กับโฆษณาแหละค่ะ
‎ถ้าวิธีนี้ดึงดูดความสนใจใครไม่ได้
‎ก็ลองวิธีอื่น
‎หลังออกจากเรือนจำรอบล่าสุด
‎ชาร์ลส์ แมนสันในวัย 32
‎พร้อมเอาบทเรียนจากคัมภีร์เล่มนี้ไปใช้จริงแล้ว
‎และไม่มีเวลาไหนประจวบเหมาะ ‎สำหรับเจ้าลัทธิไฟแรงไปมากกว่าตอนนี้
‎ยุค 60 เกิดความสับสนอลหม่าน
‎(สันติภาพ)
‎อเมริกากำลังระส่ำระส่าย
‎มีเหตุลอบสังหารหลายครั้ง
‎บ๊อบบี้ เคนเนดี้, มาร์ติน ลูเธอร์ คิง
‎และสงครามเวียดนามที่มีแต่คนคัดค้าน
‎(ยุติสงครามโลกครั้งที่สามเดี๋ยวนี้)
‎ใครๆ ก็ไม่ไว้วางใจ
‎สถาบันที่ควรทำหน้าที่สนับสนุนเรา
‎ผู้คนเลยหันไปพึ่งชุมชนทางเลือก
‎ที่มอบความสัมพันธ์และความหมาย ‎เพื่อเติมเต็มช่องว่างนั้น
‎เพียงเสนอแพ็กเกจให้โดนใจ
‎คุณก็เป็นผู้มอบความหมายนั้นได้
‎แต่คุณยังต้องมี
‎อาวุธลับที่เจ้าลัทธิคนไหนๆ ก็ขาดไม่ได้
‎เสน่ห์
‎ความหมายหนึ่งของเสน่ห์คือ ‎ความสามารถในการสร้างความสนิท
‎ความสนิทชิดเชื้อระหว่างคุณกับคู่สนทนา
‎เมื่อเราเจอคนมีเสน่ห์
‎เราจะเริ่มยิ้ม เริ่มเชื่อ ‎เริ่มรับฟังและพูดว่า "ได้เลย"
‎เราปิดสวิตช์ตรรกะ
‎มันปกคลุมกฎเกณฑ์ส่วนตัวของเราหมด
‎เสน่ห์เป็นสิ่งที่อันตรายยิ่งยวด
‎แต่แค่มีพรสวรรค์ข้อนี้ยังไม่พอหรอก
‎ในการประดิษฐ์ตัวตนให้เป๊ะ ‎คุณต้องใช้เสน่ห์ให้เป็น
‎เจ้าลัทธิส่วนใหญ่ รวมทั้งแมนสัน
‎คว้าน้ำเหลวในช่วงแรกๆ ไม่น้อย
‎ต้องใช้เวลาสักพักกว่าจะเจอคำตอบ
‎ชาร์ลี แมนสันไปรับงาน ‎เป็นครูสอนเต้นอยู่พักหนึ่ง
‎ไม่เกี่ยวกันเลยใช่ไหมล่ะ
‎แต่งานนี้ทำให้เขาได้เจอสาวๆ อีก
‎แต่เขาก็ทำงานนั้นอยู่ไม่นาน
‎เขาได้ลองทำงานอื่นด้วย
‎ในภาคบริการ
‎สิ่งที่ชาร์ลี แมนสันต้องการจริงๆ
‎คือการเป็นแมงดาที่รุ่งที่สุดในอเมริกา
‎เขาชอบตรงที่มีพวกผู้หญิง
‎ออกไปทำงานหาเงินให้เขา ‎โดยที่เขาไม่ต้องกระดิกตัวเลย
‎เดี๋ยวเราจะมาขยายความกัน
‎แต่อย่างที่รู้กัน ‎แมงดาไม่ใช่งานง่ายๆ
‎ชาร์ลีไม่เคยมีผู้หญิงทำงานให้เขา ‎พร้อมกันมากกว่าสองคน
‎ผู้หญิงที่เขาหามาได้
‎ทำได้เก่งสุดก็แค่ ‎ให้บริการนัวราคาสองดอลลาร์
‎ที่เบาะหน้าในรถ
‎ว่าไงคะ
‎งานแบบนั้นไม่พอยาไส้หรอก
‎เขาเป็นหนึ่งในแมงดาที่ห่วยที่สุด
‎ในประวัติศาสตร์สหรัฐอเมริกา
‎(แอชบิวรี่ ‎เฮท)
‎แต่บางครั้ง กุญแจสู่ความสำเร็จ ‎ก็แค่ต้องเข้าใจยุคสมัยของคุณ
‎หลังได้อภัยโทษ แมนสันเดินทางขึ้นเหนือ
‎ไปยังดินแดนที่เขาสามารถเริ่มต้นชีวิตใหม่
‎ซานฟรานซิสโก
‎เขาได้พบกับต้นกำเนิด ‎ของวัฒนธรรมแหกคอกแห่งยุค 60
‎ย่านเฮทแอชบิวรี่ ‎กลางเทศกาลซัมเมอร์ออฟเลิฟ
‎มีทั้งเซ็กส์ ยา และร็อกแอนด์โรล
‎ชาร์ลีค้นพบว่า "นี่แหละนิพพาน"
‎ทุกหัวระแหงมีแต่ฮิปปี้หนุ่มสาวผู้ใสซื่อ ‎ที่กำลังมองหากูรู
‎คนที่พวกเขานับถือได้
‎คนที่เป็นแรงบันดาลใจได้
‎แมนสันตระหนักว่า ‎เสื้อผ้าหน้าผมเขาผิดที่ผิดทางมาก
‎เขาเลยอุปโลกน์ตัวตนขึ้นมาใหม่ ‎ให้เข้ากับยุคสมัย
‎โดยรักษาความแหลมคมของจุดขายเอาไว้
‎ส่วนผสมบุปผาชนสูตรชาร์ลี
‎ที่ใส่อันตรายลงไปปลายช้อน
‎ไม่นานก็ดึงดูดมวลชนได้
‎เขามีภาพลักษณ์สะกดใจ
‎และถ้าคุณเป็นวัยรุ่นมีปัญหา
‎ลุคนี้คืออย่างโดน
‎แต่ถึงจะมีเสน่ห์ของแมนสัน ‎และภาพลักษณ์ที่วางมาอย่างดี
‎เพื่อก้าวสู่ตำแหน่งเจ้าลัทธิ
‎คุณยังต้องหาว่าที่สาวกให้เจอ
‎เริ่มด้วยกลยุทธ์จากวิชาการตลาดเบื้องต้น
‎(กลยุทธ์ ‎หาตัวอย่างกลุ่มเป้าหมาย)
‎ตาคนนี้เหมาะจะเป็นสาวกไหม
‎(ไม่ค่อยทะเยอทะยาน)
‎แล้วคนนี้ล่ะ
‎(หย่ามาสามหน)
‎แล้วคนนี้ล่ะ ดูงงๆ นิดๆ นะ
‎(นักศึกษาเอกปรัชญา)
‎โชคดีนะ
‎ที่คัมภีร์นี้บอกสิ่งที่คุณต้องมองหา ‎เวลาออกล่ากลุ่มเป้าหมาย
‎ลักษณะแบบไหนที่ทำให้บางคนเป็นคนหัวอ่อน
‎ส่วนมากก็เพราะเป็นคนเปิดใจและช่างฝัน
‎นี่คือประเทศเสรี
‎ไม่มีใครพรากสิทธิ ‎ที่ผมพึงมีตามรัฐธรรมนูญไปได้
‎กลุ่มนี้เปิดโอกาส
‎ให้พวกเขารู้สึกว่า ‎สามารถซ่อมแซมโลกใบนี้ได้
‎และถ้าคุณต้องการจับใจคนใหญ่อยู่หมัด ‎จังหวะคือสิ่งสำคัญที่สุด
‎กลุ่มประชากรที่แวบเข้ามาในหัว ‎เวลาที่เรานึกถึง
‎ว่าที่สาวก ก็คือคนหนุ่มสาว
‎นั่นคือช่วงเวลาในชีวิตที่คุณพยายามขบคิดว่า
‎คุณคือใคร ‎นอกเหนือไปจากสิ่งที่ครอบครัว
‎หรือพ่อแม่บอกว่าคุณเป็น
‎ช่วงเวลานี้แหละเป๊ะ ‎สำหรับการเอาเปรียบใครสักคน
‎หลังจากอยู่ซานฟรานซิสโกได้หลายสัปดาห์
‎ชาร์ลส์ แมนสันเริ่มนำ ‎คำแนะนำในคัมภีร์เล่มนี้มาใช้จริง
‎เขาเจอเป้าหมายแรกแล้ว
‎แมรี่ บรูนเนอร์ ‎บรรณารักษ์ขี้อายที่เบิร์กลีย์
‎แมรี่ บรูนเนอร์ต้องการความรัก
‎แต่ที่น่าสนใจกว่านั้น
‎คือเธอเป็นนักสิ่งแวดล้อม
‎ชาร์ลี แมนสันกล่อมเธอ
‎ว่าการอนุรักษ์สิ่งแวดล้อม ‎เป็นเป้าหมายที่น่าจะใหญ่สุดในชีวิตเขา
‎ภายในไม่กี่วัน
‎ชาร์ลีก็ย้ายไปอยู่กับเธอ
‎ไม่นาน ชาร์ลีก็ไปตกสาวกสาวมาได้อีกคน
‎ลินเน็ตต์ โฟรมม์
‎ลินเน็ตต์ โฟรมม์มีปัญหากับพ่อ
‎ทั้งสองทะเละกันบ่อย ‎ลินเน็ตต์จึงหนีออกจากบ้าน
‎ชาร์ลีไปเจอเธอนั่งอยู่บนม้านั่ง
‎เขาจะกล่อมลินเน็ตต์ โฟรมม์ว่า ‎เขาคือเนื้อคู่ของธอ
‎สาวกคนต่อไปของชาร์ลีน่ะเหรอ
‎แพทริเซีย เครนวิงเคิล ซึ่งเจอชาร์ลีที่ปาร์ตี้
‎แพทริเซีย เครนวิงเคิลเป็นสาวน่ารักใสซื่อ
‎ชาร์ลีล่อลวงเธอทุกวิถีทาง ‎ในการเจอกันครั้งแรก
‎และคุณเครนวิงเคิลก็ได้ขึ้นสวรรค์ชั้นเจ็ด
‎หัวหอกครอบครัวแมนสัน ‎เริ่มเป็นรูปเป็นร่าง
‎เหมือนเวลานักดนตรีแห่งแฮเมอลินเริ่มเป่าขลุ่ย
‎แล้วหญิงสาวก็ตามเขาไปเป็นพรวน
‎ในช่วงหลายเดือนต่อจากนั้น
‎ชาร์ลีดึงดูดสาวกหนุ่มสาวเข้ามาได้เรื่อยๆ
‎มาฟังเสียงหนึ่งในนั้นกัน
‎เทคหนึ่ง พร้อม
‎ตอนเจอชาร์ลี ฉันอายุ 14
‎ครอบครัวฉันเสพแอลเอสดี
‎ฉันเลยได้เสพแอลเอสดีในห้องรับแขก
‎พ่อแม่ฉันย้ายไปอยู่ในรถตู้ ‎ฉันเลยเป๋ไปเลย
‎ฉันถูกชักจูงได้ง่ายมาก
‎เวลามีคนอย่างชาร์ลีเข้ามาในชีวิต
‎เขาเป็นคนตลก
‎ฉันว่าเขาหล่อดีด้วย
‎เขาเตี้ย แต่ฉันก็เตี้ย ไม่รู้สิ
‎เขาเสน่ห์แรง
‎แต่เราก็มารู้เอาตอนหลัง ‎ว่านั่นแหละคือจุดแข็งของเขา
‎เขาสามารถฉวยโอกาส ‎จากจุดอ่อนหรือสิ่งที่คุณต้องการ
‎พลังของเขา ‎ก็คือการที่เขามีความสุขนั่นแหละ
‎(แซนดร้า กู๊ดดี้ ‎อดีตสาวกครอบครัวแมนสัน)
‎นั่นแหละสิ่งที่ดึงดูดผู้คน ‎เพราะเขามีความสุขสุดๆ
‎อบอุ่น สดใส
‎มักจะร้องรำทำเพลง
‎เขาดูดี ดูมีความสุข ‎เลยดึงดูดคนได้มากมาย
‎เหมือนเวลาคนเราชอบเอ็นดูทารกตัวน้อย
‎แต่การจะหาเป้าหมายที่เหมาะเหม็งให้เจอ ‎ไม่ง่ายเหมือนเวลาส่องว่าใครกำลังสิ้นหวัง
‎แมนสันมีเกณฑ์อยู่ว่าจะเข้าหาใครบ้าง
‎เขาบอกเสมอว่า ‎อยากได้คนบอบช้ำ แต่ไม่พัง
‎เพราะถ้าเป็นคนพังๆ หรือเกินเยียวยา
‎ก็ไม่มีประโยชน์สำหรับชาร์ลี ‎ว่ากันตรงๆ นะ เขาพูดถูก
‎พอว่าที่สาวกงับเหยื่อคุณแล้ว
‎ก็ถึงเวลาสาวสายเบ็ดกลับ
‎ชาร์ลีมีความสามารถ
‎ในการทำให้เราทุกคนคิดว่าตัวเองเป็นคนพิเศษ
‎เขาเป็นยอดนักรัก
‎ซึ่งเป็นสิ่งที่ถูกอกถูกใจสาวๆ
‎หญิงสาวเหล่านี้
‎ที่ทึกทักไปว่าตัวเองเป็นเนื้อคู่ของชาร์ลี
‎จู่ๆ ก็พบว่าตัวเองอยู่ในฮาเร็ม ‎และยังรับสภาพได้
‎คิดว่ามันเป็นส่วนหนึ่งของความรัก
‎จะพูดถึงชาร์ลี แมนสันในแง่ไหนได้อีกล่ะ
‎เขาเก่งในเรื่องที่ทำ
‎แน่นอนว่าการชักจูงคนอ่อนแอที่กำลังสิ้นหวัง
‎ให้ติดตามคุณก็เรื่องหนึ่ง
‎แต่คุณจะมั่นใจได้ยังไงว่าพวกเขาจะไม่แตกแถว
‎ช่วยด้วย ช่วยด้วยค่ะ
‎(กลยุทธ์ ‎ทดสอบความภักดี)
‎ในฐานะเจ้าลัทธิ คุณจะต้องเรียกร้อง ‎ความภักดีอย่างมากจากสาวก
‎คุณจึงต้องรู้ว่าใครอยู่ฝั่งคุณบ้าง
‎แมนสันรู้เรื่องนี้ดี
‎ชาร์ลีชอบลองใจสาวกเพื่อทดสอบความศรัทธา
‎และให้มั่นใจว่าเขาคือผู้นำ
‎และสาวกยินดีจะทำตามคำสั่งชาร์ลี ‎ไม่ว่าจะบ้าบิ่นแค่ไหน
‎แต่ใช่ว่าจะมีแค่ชาร์ลี
‎หลังจากที่มาร์แชล แอปเปิลไวท์ ‎ผู้ร่วมก่อตั้งลัทธิเฮเวนส์เกต ทำหมันตัวเอง
‎เพื่อเตรียมตัวขึ้นสู่สิ่งที่เรียกว่า "เลเวลต่อไป"
‎สาวกหลายคนก็ทำตาม ‎โดยปราศจากการดูแลทางการแพทย์
‎โรช เธรีโอต์
‎เจ้าลัทธิ "เดอะแอนต์ฮิลคิดส์" ในแคนาดา
‎บังคับให้สาวกของตน
‎ต่อยมวยเปลือยกายเป็นชั่วโมงๆ ‎บนสังเวียนแบบลวกๆ
‎เพื่อความบังเทิงของเขา
‎โดยที่เจ้าตัวเป็นคนนับคะแนน
‎ส่วนเดวิด คอเรช ‎เจ้าลัทธิแบรนช์ เดวิเดียน ลองใจสาวก
‎โดยบังคับสาวกผู้ชายให้งดเว้นจากกาม
‎ส่วนตัวเองก็ไปคลุกวงในภรรยาพวกเขา
‎ช่างเสียสละ
‎การกระทำไม่ได้สำคัญกับเจ้าลัทธิขนาดนั้น
‎เมื่อเทียบกับการได้รู้ว่า ‎ถ้าสั่งให้ใครทำอะไร
‎พวกเขาจะทำตาม
‎สำหรับชาร์ลี
‎บททดสอบความภักดีช่วงแรกๆ ‎เต็มไปด้วยสารเคมีหลากชนิด
‎ชาร์ลีจะเรียกทุกคนมา แล้วแจกแอลเอสดี
‎โดยวางลงไปบนลิ้นของแต่ละคน
‎ชาร์ลีทำราวกับมันเป็นพิธีรับเชื่อ
‎เราจะเสพโดสใหญ่กว่าเขา ‎ส่วนเขาน้อยกว่าหรือไม่เสพเลย
‎ทุกคนในลัทธิจะต้องเข้า ‎พิธีศีลมหาสนิทเวอร์ชั่นของชาร์ลี
‎มีครั้งนึง เขาเมาแอลเอสดี ‎จนหลอนว่าตัวเองถูกตรึงกางเขน
‎แล้วมาทำให้เราดูซ้ำในหลายโอกาส
‎โดยเขาจะยืนขึ้นและยื่นมือออกมา
‎เล่าเรื่องตะปูที่ตอกอยู่บนมือของเขา
‎และเลือด
‎ตอนยากำลังออกฤทธิ์
‎คุณจะนึกภาพชาร์ลีถูกตรึงกางเขนออกเลย
‎นั่นคือหมัดเด็ดของเขาที่กระตุ้นให้ราสงสัยว่า
‎"เขาเป็นผู้มาโปรดจริงๆ ใช่ไหมนะ"
‎เกมปั่นหัวของชาร์ลีเพิ่งจะเริ่มต้น
‎เขาบอกว่าเราไม่จำเป็นต้องกิน ‎และรับรู้ความเจ็บปวดไม่ได้
‎ฉันจำได้ว่าเขาจับนิ้วฉันไปอังไฟจากเทียน
‎นิ้วทั้งไหม้ ทั้งเจ็บ และเขาพูดว่า
‎"คุณคิดไปเองทั้งนั้น ความเจ็บปวดไม่มีอยู่จริง"
‎หน้าผากคุณมีรอยตัวเอ็กซ์ ‎มันเป็นไงมาไง
‎- ไม่เจ็บเหรอ ‎- เรากรีดมัน แล้วก็…
‎แต่ไม่เป็นแผลเป็น เขาเลย… ‎ไม่ค่ะ ไม่เจ็บ
‎คุณใช้มีดกรีดเอาเหรอ
‎เริ่มจากอย่างนั้น ‎แล้วเอาไขควงลนไฟมานาบ
‎ไม่เจ็บเลยค่ะ
‎ต่อมา โปรแกรมลองใจของแมนสัน
‎ก็ทวีความเข้มข้นขึ้นเป็น ‎โครงการแปลงโฉมบ้านที่ชื่อว่า
‎"ตระเวนหลอน"
‎สาวกที่เข้าร่วมจะใส่ชุดดำ
‎แล้วแอบย่องเข้าบ้านคนอื่นยามวิกาล
‎ชาร์ลีบอกว่า ‎"แค่ไปปั่นประสาทคนพวกนั้น"
‎เช่น ย้ายเฟอร์นิเจอร์ กินของในบ้าน
‎เคราะห์ดีที่ไม่มีอะไรร้ายแรง
‎พอคนตื่นมาตอนเช้า ก็จะตกใจ
‎ที่เห็นห้องรับแขกโดนแปลงโฉม
‎แน่นอนว่านี่ไม่ใช่แค่ ‎การกวนบาทาเจ้าของบ้านแถวนั้น
‎มันเป็นอีกวิธีในการวัดความเชื่อฟัง ‎และความทุ่มเทที่มีให้เขา
‎แบบ "ไปทำสิ่งนี้ซะ"
‎เขาปั่นหัวเรา
‎ให้สับสนว่าอะไรผิด อะไรถูก
‎ความสับสนนี้จะมีประโยชน์
‎เมื่อมองย้อนกลับไป ฉันว่ามันคือการฝึก
‎ถ้าคุณปฏิบัติตาม ‎บทเรียนแรกๆ ของคัมภีร์มาตลอด
‎ตอนนี้คุณก็มีมุมมองที่ถูกต้องแล้ว
‎คุณได้เชื่อมความเชื่อและภาพลักษณ์ ‎ของตัวเองไว้เหนียวแน่น
‎และปั้นกลุ่มหัวหอกสาวก ‎ที่จะทำตามคำสั่งคุณทุกอย่าง
‎แต่ยังมีอีกหนึ่งอุปสรรค ‎ที่ขวางทางคุณสู่การเป็นเจ้าลัทธิผู้ยิ่งใหญ่
‎ไม่มีใครรู้จักคุณ
‎ชาร์ลส์ แมนสันเจอปัญหานี้แป๊บเดียว
‎(กลยุทธ์ ‎ส่งเสียงดัง)
‎พวกเจ้าลัทธิเชี่ยวชาญวิธีเรียกร้องความสนใจ
‎เพราะถ้าทำไม่เป็น
‎พวกเขาก็คงไม่มีสาวกตั้งแต่แรก
‎ถ้ามีใคร
‎ได้รับความสนใจที่เจ้าลัทธิคิดว่าควรเป็นของเขา
‎พวกเขาจะทุกข์ใจเอามากๆ
‎ก่อนชาร์ลีจะหันมาสร้างลัทธิ
‎เขามีแผนการหาแสงให้ตัวเองอยู่แล้ว
‎ชาร์ลีหัดเล่นกีตาร์ในเรือนจำ
‎ผมขอย้อนมองกลับไปและบรรเลงเพลง
‎สำรวจเหตุการณ์ที่ผ่านเข้ามาในชีวิต
‎เขาอยากเป็นศิลปินร็อกแอนด์โรล
‎คุณแยกเรื่องราวของลัทธิออกจาก ‎ความทะเยอทะยานด้านดนตรีไม่ได้นะ
‎ชาร์ลีเชื่อว่าตัวเองจะขึ้นแท่น ‎ซูเปอร์สตาร์ค้างฟ้าตลอดกาลได้
‎แล้วที่ไหนจะทำฝันนี้ให้เป็นจริงได้ ‎นอกจากลอสแอนเจลิส
‎ชาร์ลีกับเหล่าสาวกเลยพากันย้าย ‎จากเฮทแอชบิวรี่ไปยังแอลเอ
‎เพราะชาร์ลีต้องการหาเส้นสาย
‎กับคนที่พาเขาไปเซ็นสัญญากับค่ายเพลงได้
‎โชคดีที่ชาร์ลีมีอาวุธลับ
‎เหล่าสาวกเสน่ห์แรงผู้กระตือรือร้น
‎เป้าหมายตอนนี้คือการใช้เหล่าสาวกสาวๆ
‎ตระเวนหาศิลปินร็อกทั่วแอลเอ
‎มีสาวๆ สองคนเจอ และศิลปินคนนั้นคือ ‎เดนนิส วิลสัน วงเดอะบีชบอยส์
‎เดอะบีชบอยส์เป็นหนึ่งใน ‎สุดยอดวงดนตรีระดับโลก
‎สองคนนั้นยืนโบกรถอยู่ ‎และเดนนิสก็รับขึ้นมา
‎พวกเขาตื่นเต้นที่จะได้แนะนำเดนนิสให้ชาร์ลีรู้จัก
‎เดนนิสปาร์ตี้กับสาวๆ ‎ที่คฤหาสน์ส่วนตัวในฮอลลีวูด
‎ก่อนออกไปอัดเพลง
‎พอเขากลับถึงบ้านหลังเที่ยงคืน
‎เขาก็เจอเซอร์ไพรส์ใหญ่
‎ชาร์ลีเชิญตัวเองมาด้วย
‎เหลือเชื่อก็จริง แต่เดนนิส
‎สนใจพัฒนาการของเส้นเรื่องนี้มาก
‎เดนนิสชอบชาร์ลีมาก
‎และฉันคิดว่าเดนนิสก็ทึ่ง
‎ที่ชาร์ลีมีกลุ่มสาวๆ ‎ที่พร้อมทำตามคำสั่งของเขา
‎แมนสันและเหล่าสาวก
‎ค้างที่คฤหาสน์ของเดนนิสตลอดหน้าร้อน
‎ดื่มด่ำกับผลประโยชน์จากชื่อเสียงของเดนนิส
‎ส่วนชาร์ลีก็แต่งเพลงของตัวเอง
‎เดนนิสถึงขนาดเปิดห้องอัดเสียงให้ชาร์ลีใช้
‎ที่สตูดิโอในบ้านของไบรอัน วิลสัน พี่ชาย
‎โดยมีเงื่อนไขหนึ่งข้อ
‎เขาบอกเดนนิส วิลสันว่า
‎"จะทำไงกับดนตรีก็ได้ แต่ห้ามแก้เนื้อร้อง"
‎แมนสันบรรเลงเพลงโปรดของเขา
‎"ซีส ทู เอ็กซิสต์"
‎ไบรอันและโปรดิวเซอร์คนอื่นๆ ออกความเห็น
‎แต่ชาร์ลีไม่มีอารมณ์จะร่วมมือกับใคร
‎ไบรอัน วิลสันเลยตัดจบการอัดเสียง
‎ชาร์ลีเดินออกมาบอกว่า "สาวๆ กลับ"
‎ชาร์ลีโมโหที่พวกนั้นไม่ยอมปั้นเขาเป็นศิลปิน
‎เพราะเขาหลงคิดไปเองว่าตัวเองพิเศษนักหนา
‎และไม่ต้องการให้ใคร ‎มายุ่มย่ามกับความพิเศษนั้น
‎อย่างไรก็ตาม
‎ชาร์ลีจะทำให้คนสนใจเขาให้ได้
‎แมนสันเชื่อว่าทุกคน ‎ในวงการเพลงมันเน่าเฟะไปหมด
‎เขาบอกว่า "ข้าจะแก้แค้น"
‎เรื่องราวเข้มขึ้นขึ้นเร็วมาก รอดูเลย
‎เขาพูดถึง "เฮลเทอร์ สเกลเทอร์"
‎เขาบอกว่าคนขาวกับคนดำจะทำสงครามกัน
‎และเราต้องเตรียมรับมือ หาทางซ่อนตัว
‎ชาร์ลีบอกสาวกว่า ขณะที่สงครามนี้ประทุ
‎เขาจะพาทุกคนไปยังทะเลทราย
‎และพวกเขาจะกลายเป็น ‎เจ้าผู้ปกครองโลกใบนี้
‎จะมีการปฏิวัติเกิดขึ้นเร็วๆ นี้
‎แต่เมื่อเฮลเทอร์ สเกลเทอร์ ‎เป็นรูปเป็นร่างขึ้นมาเองไม่ได้
‎แมนสันเลยตัดสินใจเติมเชื้อไฟ
‎(สิงหาคม ปี 1969)
‎คืนวันศุกร์ที่ลอสแอนเจลิส
‎เกิดเหตุสังหารดาราสาวและเพื่อนอีกสี่ราย
‎ที่เกิดเหตุอยู่ในสภาพสยดสยอง
‎(ดาราสาวเซ่นพิธีสยอง ‎ตำรวจค้นเบาะแส)
‎ดาราสาวทราบชื่อคือแชรอน แทต วัย 26 ปี
‎ลีโน ลาเบียงก้า เจ้าของซูเปอร์มาร์เก็ต
‎และภรรยา ถูกแทงเสียชีวิตทั้งคู่
‎บนอกถูกกรีดเป็นคำว่า "สงคราม"
‎(เฮลเทอร์ สเกลเทอร์)
‎(จงตื่นขึ้น)
‎ฆาตกรยังใช้เลือดเขียนที่ประตูตู้เย็นว่า
‎(พวกโสโครกสมควรตาย)
‎แมนสันเปลี่ยนสาวกผู้ภักดีเป็นอาวุธสังหาร
‎และหวังว่าอาชญกรรมเหล่านี้จะปลุกระดม ‎ความวุ่นวายและความรุนแรงทางเชื้อชาติ
‎แต่แผนแก้แค้นของชาร์ลีพังไม่เป็นท่า
‎สาวกห้าคนของครอบครัวแมนสัน ‎รวมถึงตัวชาร์ลี
‎ถูกจับข้อหาฆาตกรรม
‎(ปริศนาคดีเทต ‎คนเราถูกสะกดจิตให้เป็นฆาตกรได้ไหม)
‎โลกกำลังคลั่ง
‎ล้อกันเล่นใช่ไหม
‎พวกเขาเต้นเร่าไปตามทางเดิน ‎บอกคนไปทั่วว่า
‎จำเลยบริสุทธิ์
‎และเมื่อการพิจารณาสิ้นสุดลง ‎พวกเขาจะกลับไปยังทะเลทราย
‎ และอาศัยอยู่ที่นั่น
‎คณะลูกขุนที่พิจารณาคดีชาร์ลส์ แมนสัน
‎และสาวกหญิงในลัทธิของเขาอีกสามราย
‎ถูกตัดสินเมื่อบ่ายวันนี้
‎ทั้งหมดมีความผิดฐานฆ่าผู้อื่นโดยเจตนา
‎ไม่ถึงสามปีหลังก่อตั้งลัทธิ
‎แมนสันถูกจำคุกตลอดชีวิต
‎ใช่ ผมจะกลับลงไปยังถ้ำใต้ดิน
‎เขากลายเป็นไอคอนของคนบางกลุ่ม
‎แต่ชาร์ลีก็ล้มไม่เป็นท่า
‎ก่อนที่เขาจะได้โชว์ศักยภาพ ‎ในการเป็นเจ้าลัทธิอย่างเต็มที่
‎คุณทำได้ดีกว่านี้แน่นอน
‎บทต่อไปในคัมภีร์เล่มนี้ ‎จะสอนวิธีเปลี่ยนลัทธิ
‎ให้กลายเป็นขบวนการ ‎ที่จะติดตามคุณไปทุกหนแห่ง
‎ไกด์ของคุณน่ะเหรอ
‎ก็คือชายผู้ประสบความสำเร็จในการสร้างสาวก
‎ชนิดที่สาวกสร้างเมืองให้เขา
‎มิตรภาพอันอบอุ่น ‎และการยอมรับคนทุกหมู่เหล่า
‎ศาสนาจารย์จิม โจนส์
‎(คำบรรยายโดย สุธีมา เทียนเจริญ)